Shim hkam magam hte hkom ai brang
希望在路途中
时间:2015-02-03 14:41:13
Goi lo
Ngai shim lam brang a gam maka
Ningsin ninghtoi n masat da
Mali shata jan hpe nhtoi shatai
Dai go brang a sakse rai
Ningsin galang hpe she manang shatai
Shim lam magam hpe galoi nhprai
Brang a shim lam prat ndai
Hkang hkang u she tai mat sai
Ningsin yuptung e she hkom
Nhtoi gintong hte rau byon
Ginhka n ma ai hkrun maka
Mungkan gahtet shiga maram la
Mungkan wa-long shagu
Myi na lasha ra ai hpe mu
Hpotni hpa byin wa na
Dai lam hpe maram chye ton ra
Machya ntsa u gon ai zon
Lahta tang ai myi na hte gapyon
Manghkan yong hpe tek ton da
Shim magam ladat hpe hpareng kau ra
Brang gun hpai ai shim lam magam
Sak prat hpe apnong let dagam
Masen dik ai ningshi ningkrung e
Ka manot ai hte bung ai re
Hpyen wa a shiga maram chye
Hpyen sat lawat hpe hkan chyauhkre
Hpyen wa hte ningdo htailai
Magrau sari sadang hpyan n mai
Hpyen wa hta grau she shagan ra
Bungli apnong teng man ra
Madu htingkyeng akyu hpe rap
Shim lam bungli hta she kap
Shawa hte htingkyeng chye masat ra
Shim lam magam hta apnong na
Mungdan shim lam magam hpe sharong
Mung shawa sut lu lam hpe shado
Mungdan hpe garum lu hkra galo
Mai hkam arong satsang hpe machyu
Share shagan ai dazik shakut la lu
Mazing maisau pa hta bai set
Labau shang kasi hku tsun htinglet
Htom hpang ma ni mu chye la
Shim lam magam hpe hkan tau ya
Myu tso brang a prat ndai
Shim lam magam go jet dik sai
(Ka ai: Htoima Ma Rip)
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hant zho_Hans eus_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn